
Výzva na predloženie ponuky 
(ďalej len „Výzva“)

zákazka  v rámci zriadeného  DNS  Stavebné, remeselné stavebné, vodoinštalačné, kanalizačné, kúrenárske, elektroinštalačné a elektromontážne práce.

Odkaz na DNS: https://josephine.proebiz.com/sk/tender/36815/summary


1.  Identifikácia verejného obstarávateľa
Názov: 		Marianum – Pohrebníctvo mesta Bratislavy 
Sídlo:			Šafárikovo námestie 3, 811 02 Bratislava
IČO: 			17330190
Kontaktná osoba:	Ing. Milan Hamala
E-mail: 		milan.hamala@marianum.sk
(vo@marianum.sk )
Telefón:		+421 905 212 445

2.  Všeobecná špecifikácia predmetu zákazky
Názov zákazky :   
„Pamiatková obnova náhrobníka Jurzu a Škápika, cintorín Slávičie údolie, Bratislava“  

Odkaz na zákazku:     https://josephine.proebiz.com/sk/tender/82789/summary
CPV: 
Hlavný slovník:                     
45454100-5 – Reštaurovanie

Dodatočný kód CPV:                           
45454000-4 - Obnovovacie práce
45453100-8 - Renovačné práce
90512000-9 - Služby na prepravu odpadu
90513000-6 - Služby na spracovanie a likvidáciu nie nebezpečného odpadu
60000000-8 - Dopravné služby (bez prepravy odpadu)  

Druh:				             služba
Elektronická aukcia:		 Nie

Opis predmetu zákazky  : 
Predmetom zákazky je obnova náhrobníka dvojhrobu Martina Jursu a Jána Škápika na cintoríne Slávičie údolie v Bratislave (sektor 3, miesto 579 a 580). Dvojhrob je v evidencii vojnových hrobov Slovenska.
Dielo významného slovenského architekta Emila Belluša z r.1925-1927 je národnou kultúrnou pamiatkou, č. ÚZPF 210.
Tvoria ho dva valce z umelého kameňa, ktoré spočívajú na nízkom sokli a nesú preklad tvorený kamennou doskou. Na ľavom valci je nápis: Ján Škápik 1896-1918, na pravom: Martin Jurza 1896-1918. Medzi valce je vložený latinský kríž z rovnakého materiálu. Plocha dvoch hrobov je ohraničená súvislým betónovým rámom, ktorý ju v osi kríža predeľuje na dve rovnaké časti. Dielo je poznačené vekom a exteriérovými vplyvmi. Nedávno došlo k odcudzeniu kovového lampášika s presklením, jeho opätovné prinavrátenie nie je súčasťou zakázky.
Obnova náhrobníka bude realizovaná reštaurátorom so špecializáciou na reštaurovanie kamenných sôch, architektonických článkov a oltárnych architektúr.

Bližšia špecifikácia plnenia: 
Náhrobník aj s rámovaním dvojhrobu: 
· Vypracovanie návrhu na reštaurovanie so špecifikáciou navrhovaného postupu
· Očistenie (depozity, machy, zatečenie), vyčistenie špár
· Doplnenie úbytku umelokamennej hmoty na vybraných miestach, vyspravenie lokálnych poškodení
· Tmelenie, špárovanie
· Spevnenie umelokamennej hmoty
· Zvýraznenie písma (farebnosť na základe výsledkov lokálneho výskumu)
· Farebné zjednotenie, hydrofibizácia 
· Retuš podľa potreby a aplikácia ochrannej, konzervačnej vrstvy 
· Vypracovanie záverečnej dokumentácie vykonaných reštaurátorských prác 

Dodanie v termínoch: v zmysle spracovaného časového harmonogramu vypracovaného v spolupráci s úspešným uchádzačom

Preberanie a overovanie poskytovaných služieb, zodpovednosť za vady a zodpovednosť za škodu:
K zásadným etapám reštaurovania bude zodpovedný reštaurátor zvolávať kontrolné dni za účasti zástupcov správcu. Účelom bude prezentácia dosiaľ realizovaných prác a ďalšieho zamýšľaného postupu reštaurovania. 
Dodávateľ zodpovedá za všetky vzniknuté škody (krádež, stratu, zničenie a za iné poškodenie predmetu), ktoré vznikli na diele alebo jeho časti, alebo na veciach a materiáloch potrebných na zhotovenie diela, počas doby dodávky, od protokolárneho prevzatia diela až po odovzdanie diela objednávateľovi. Ak dôjde k poškodeniu alebo znehodnoteniu predmetu, je zhotoviteľ povinný uhradiť škodu v rozsahu určenom a preukázanom objednávateľovi. Poškodený predmet ostáva majetkom objednávateľa. V prípade straty, zničenia alebo odcudzenia predmetu je zhotoviteľ povinný uhradiť vzniknutú škodu v plnej výške. 

Ťažiskové legislatívne, právne rámce
· Pamiatkový zákon a Vyhláška MK SR č. 253/2010 v znení vyhlášky č. 231/2014 Z. z.
· Zákon č. 200/1994 Z. z. o komore reštaurátorov a o výkone reštaurátorskej činnosti
· Prevádzkový poriadok pohrebísk na území hlavného mesta Slovenskej republiky Bratislavy
· Všeobecne záväzného nariadenia hlavného mesta Slovenskej republiky Bratislavy č. 17/2012 z 13. decembra 2012

 Termín dodania: najneskôr do 30. 11. 2026

3.  Predpokladaná hodnota zákazky
    6 000  EUR bez DPH  (vrátanie všetkých nákladov a dopravy)

4.  Rozdelenie zákazky na časti:  nie

5.  Miesto a čas plnenia predmetu zákazky:  
     Miesto:   Cintorín Slávičie údolie, Staré Grunty, Bratislava
     Čas:         do 30. novembra 2026

6.  Obhliadka:  
Obhliadka nie je povinná. V prípade záujmu je možná v mieste plnenia zákazky po telefonickom dohovore s kontaktnou osobou.

Kontaktná osoba:  Mgr. Ing. arch. Soňa Ščepánová, PhD.
+421 911 362 162, sona.scepanova@marianum.sk

7.  Typ zmluvného vzťahu:  Objednávka s VOP a OPP

8.  Hlavné podmienky financovania :
Predmet zákazky bude financovaný z dotácií Ministerstva vnútra SR a vlastných zdrojov, platba na základe faktúry. Faktúra bude mať 30-dňovú lehotu splatnosti odo dňa jej doručenia. Platba bude realizovaná bezhotovostným platobným príkazom. Neposkytuje sa preddavok ani zálohová platba. Výsledná cena časti predmetu zákazky musí zahŕňať všetky náklady uchádzača spojené s poskytnutím požadovaného plnenia predmetu zákazky.

9.  Podmienky účasti uchádzačov:     
Boli preukázané v rámci DNS

10.  Komunikácia a vysvetľovania:
Komunikácia medzi verejným obstarávateľom a záujemcami/uchádzačmi sa uskutočňuje v štátnom (slovenskom) jazyku výhradne prostredníctvom IS JOSEPHINE prevádzkovaného na elektronickej adrese: https://josephine.proebiz.com/sk/. Tento spôsob komunikácie sa týka  akejkoľvek komunikácie a podaní medzi verejným obstarávateľom a  záujemcami/uchádzačmi počas celého procesu verejného obstarávania. 
Každý hospodársky subjekt/záujemca má možnosť registrovať sa do systému JOSEPHINE. 

11.  Predkladanie ponúk:
Lehota:  19. 10. 2026  do 10:00 hod.
Spôsob: prostredníctvom systému JOSEPHINE na adrese:
      https://josephine.proebiz.com/sk/tender/82789/summary

Ponuka  sa považuje za doručenú až momentom jej doručenia (nie odoslania) verejnému obstarávateľovi v systéme Josephine. Ponuka uchádzača predložená po uplynutí lehoty na predkladanie ponúk nebude zaradená do vyhodnocovania. 
Len tým dodávateľom, ktorí boli zaregistrovaní v DNS, je možné zasielať výzvu na predloženie ponuky a teda majú právo na predloženie ponuky. To znamená, že do DNS je možné zasielať žiadosť o zaradenie v priebehu celého jeho trvania, avšak výzvu ku konkrétnej jednotlivej zákazke môže takémuto dodávateľovi verejný obstarávateľ zaslať až po jeho zaradení

12.  Obsah ponuky :
Ponuka musí obsahovať riadne vyplnené a podpísané:
a) Návrh na plnenie kritéria pre časť/ časti predmetu zákazky (podľa prílohy č.1) 
b) Vyplnená príloha č . 3.1. Osobitné podmienky plnenia

13.  Kritériá na vyhodnotenie ponúk:
Kritériom na vyhodnotenie ponúk je najnižšia celková cena v EUR bez DPH.
Celková  cena za predmet zákazky musí obsahovať  všetky náklady súvisiace s predmetom zákazky.  
V prípade rovnosti ponukových cien viacerých ponúk umiestnených na prvom mieste budú vyzvaní tí uchádzači, ktorí ponúkli najnižšiu cenu, aby v lehote nie kratšej ako jeden pracovný deň, upravili smerom nadol svoju cenu, prípadne potvrdili jej aktuálnu výšku. Úspešným sa stane uchádzač s najnižšou cenou po uplynutí danej lehoty. Uvedený postup môže verejný obstarávateľ opakovať.

14.  Ďalšie informácie:
a) SW Josephine zostaví poradie ponúk uchádzačov na základe vyhodnotenia návrhov na plnenie kritéria. Následne sa vyhodnotí ponuka uchádzača, ktorý sa umiestnil na prvom mieste v poradí, splnenie požiadaviek na predmet zákazky. Ak dôjde k vylúčeniu ponuky, vyhodnotí sa následne splnenie požiadaviek na predmet zákazky u ďalšieho uchádzača tak, aby uchádzač umiestnený na prvom mieste v novo zostavenom poradí spĺňal požiadavky na predmet zákazky.
b) Verejný obstarávateľ po vyhodnotení ponúk a po odoslaní všetkých oznámení o vylúčení uchádzača bezodkladne písomne oznámi všetkým dotknutým uchádzačom výsledok vyhodnotenia ponúk vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v profile, a to v súlade s § 55 ZVO.
c) Verejný obstarávateľ si vyhradzuje právo neprijať žiadnu ponuku, O takomto postupe budú uchádzači informovaný
d) Uchádzačom v prípade neúspešnej ponuky nevzniká žiadny nárok na úhradu nákladov, ktoré im vznikli pri príprave a predkladaní ponúk.






Prílohy:
Príloha č. 1    -  Cenová ponuka
Príloha č. 2    -  Fotodokumentácia
Príloha č. 3    -  Vzor objednávky s VOP a OPP
Príloha č. 3.1.   Osobitné podmienky plnenia
Príloha č. 3.2.   Všeobecné obchodné podmienky

